
Selam alejkum!


(Besim Korkut)  

“Ulazite u Džehennem s narodima, sa džinima i ljudima koji su prije vas bili i nestali!” – reći će On. I kad god neki narod uđe, proklinjat će onaj za kojim se u nevjerovanju poveo. A kad se svi u njemu iskupe, tada će običan puk reći o glavešinama svojim: “Gospodaru naš, ovi su nas u zabludu odveli, zato im podaj dvostruku patnju u vatri!” – “Za sve će biti dvostruka!” – reći će On – “ali vi ne znate.”


-Sura Al-A'raf, Ayah 38  

U ovom ajetu Allah kaže da će za sve nevjernike biti dvostruka kazna.


Može li tefsir tog odgovora?


S obzirom da je Allah najpravedniji, ovaj ajet me nalo zbunjuje.


Allah vas nagradio.  

Amin


* 
* 
* 
* 
* 
* 
* 

 

U ovom ajetu Allah kaže da će za sve nevjernike biti dvostruka kazna, je li to nepravedno?
==========================================================================================

 

Glavešine će imati dvostruku kaznu zbog svoje zablude i odvođenja drugih u zabludu, a sljedbenici će imati dvostruku kaznu zbog svog nevjerovanja i povođenja za onim koji su ih pozivali.


Dakle, rečeno je da će svako imati dvostruku kaznu, a nije rečeno da će ta kazna biti ista.


Svako će dobiti ono što je adekvatno.


Zato je na kraju ajeta i rečeno: “Ali vi ne znate”, tj. ne znate koju će patnju imati druga skupina.


